23. ΑΠΟΦΑΣΗ ΥΠΟΥΡΓΩΝ ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 359475/2411 της 31 Μαΐου/13 Ιουν. 1995 (ΦΕΚ Β΄  511) Τροποποίηση της 407756/6081/20.9.94 κοινής απόφασης «Πρόγραμμα Πρόωρης Συνταξιοδότησης Αγροτών, στα πλαίσια εφαρμογής του Καν. (ΕΟΚ) 2079/92». Από την έναρξη πλήρους λειτουργίας των Νομαρχιακών Αυτοδιοικήσεων: α.Όπου στην αριθ. 407756/6081/20.9.94 απόφασή μας αναγράφεται η λέξη «Νομάρχης» εφεξής νοείται ο «Αιρετός Νομάρχης» όπου δε «Δ/νση Γεωργίας» εφεξής νοείται η Υπηρεσία Γεωργίας της Νομαρχιακής Αυτοδιοίκησης. β.Η προβλεπόμενη από το άρθρ. 5, παρ. στ, της αριθ. 407756/6081/20.9.94 Κοινής απόφασης, ιεραρχική προσφυγή, εφεξής ασκείται, σύμφωνα με το άρθρ. 18, παρ. 12, 13 του Νόμ. 2218/94 στο Γεν. Γραμματέα της Περιφέρειας, μέσα σε αποκλειστική προθεσμία 30 ημερών, αφότου έλαβε γνώση ο ενδιαφερόμενος. Η προσφυγή κατατίθεται στη Νομαρχιακή Αυτοδιοίκηση ή στο Γεν. Γραμματέα της Περιφέρειας με απόδειξη. Κατά τα λοιπά εφαρμόζονται οι διατάξεις του άρθρ. 8, του Νόμ. 3200/1955 «περί διοικητικής αποκεντρώσεως», όπως ισχύει κάθε φορά. (Μετά τη σελ.1068,2048) Σελ.1068,2049 Τεύχος 1326 Σελ. 11 Συνταξιοδότηση Ο.Γ.Α. 39.Λ.η.22-23 Κατά της, κατά τα ανωτέρω, απόφασης του Γεν. Γραμματέα της Περιφέρειας μπορεί να ασκηθεί προσφυγή στον Υπουργό Γεωργίας για παράβαση νόμου, μέσα σε αποκλειστική προθεσμία 30  ημερών. Κατά τα λοιπά εφαρμόζονται οι διατάξεις του άρθρ. 8, του Νόμ. 3200/1955 «περί διοικητικής αποκεντρώσεως», όπως ισχύει κάθε φορά. γ.Τα αυτά ισχύουν και για κάθε υπουργική απόφαση που εκδόθηκε, σύμφωνα με το άρθρ. 7, της αριθ. 407756/6081/29.9.94 κοινής απόφασης. 